《谢人送端砚水沉》
宋代·赵汝燧

屏迹山林绝往还，忽传军将扣云关。十年忆别湖湘外，五朵惊飞几案间。

砚寄下岩鸲鹆眼，沉分上岸鹧鸪班。墨磨烟麝香横雾，搜索诗肠愧我悭。

作者简介：（1172—1246）名或作汝燧。宋宗室，居袁州，字明翁，号野谷。宁宗嘉泰二年进士。主东阳县簿，迁湖南刑司狱干官，改知临川县。监镇江府榷货务，年课羡三十万。迁知郴州。历湖南宪漕，以刑部郎官召对，再差知温州。博记工文，尤长于诗，为江湖派诗人。有《野谷诗稿》。